ພວກນັກຕໍ່ສູ້ ຈາກເຄືອຂ່າຍ Al-Qaida ຢຶດເອົາ ຄ້າຍທະຫານຊີເຣຍໄດ້ ແຫ່ງໜຶ່ງ
ພວກ​ຫົວ​ຮຸນ​ແຮງ ຈາກ​ກຸ່ມ​ທີ່​ເອີ້ນວ່າ Jund al-Aqsa ​ໄດ້​ຊ່ອຍ​ ພວກ​ນັກຕໍ່ສູ້​ແນວໂຮມ Nusra ຢຶດ​ເອົາ​ຄ້າຍ Wadi Deif ​ຢູ່​ແຂວງ Idlib ​ໃນ​ວັນ​ຈັນ​ມື້​ນີ້.
ບັນດານັກເຄື່ອນໄຫວ ກ່າວວ່າ ພວກນັກຕໍ່ສູ້ຈາກກຸ່ມ Nusra Front ທີ່ເປັນເຄືອຂ່າຍຂອງພວກ al-Qaida ໄດ້ຢຶດເອົາຄ້າຍ ທະຫານແຫ່ງນຶ່ງ ໃນພາກຕາເວັນຕົກສຽງເໜືອຂອງຊີເຣຍ ກຸ່ມສິ້ງຊອມສິດທິມະນຸດຊີເຣຍ ຫຼື Syrian Observatory for Human Rights ທີ່ມີຫ້ອງການຢູ່ໃນອັງກິດ ກ່າວວ່າ ພວກຫົວ ຮຸນແຮງ ຈາກກຸ່ມທີ່ເອີ້ນວ່າ Jund al-Aqsa ໄດ້ຊ່ອຍ ພວກນັກ ຕໍ່ສູ້ແນວໂຮມ Nusra ຢຶດເອົາຄ້າຍ Wadi Deif ຢູ່ແຂວງ Idlib ໃນວັນຈັນມື້ນີ້ ກອງກຳລັງຂອງຝ່າຍທີ່ຕໍ່ຕ້ານລັດຖະບານຊີເຣຍ ໄດ້ທຳການປິດ ລ້ອມຄ້າຍແຫ່ງນັ້ນ ມາຫຼາຍໆບັ້ນ ນັບຕັ້ງແຕ່ປີ 2012 ເປັນຕົ້ນມາ ສະຖານທີ່ດັ່ງກ່າວນີ້ ແມ່ນຕັ້ງຢູ່ປະມານໜຶ່ງກິໂລແມັດ ຫ່າງຈາກຖະໜົນໃຫຍ່ ສາຍນຶ່ງ ທີ່ເນ່ງຈາກເໜືອຫາໃຕ້ ໃນຊີເຣຍ ຊຶ່ງເປັນຖະໜົນ ທີ່ເຊື່ອມຕໍ່ກັບເມືອງຕ່າງໆຂອງແຂວງ Aleppo ເຊັ່ນເມືອງ Hama ແລະ Homs ໄປຍັງນະຄອນຫລວງ Damascus ຂອງຊີເຣຍ ອົງການຂ່າວ SANA ຂອງທາງການຊີເຣຍ ລາຍງານວ່າ ກອງກຳລັງຊີເຣຍ ໄດ້ສັງຫານ  ຫຼາຍຄົນ ໃນບໍລິເວນໃກ້ໆກັບຄ້າຍດັ່ງກ່າວນັ້ນ ລັດຖະບານຊີເຣຍ ໃຊ້ສັບ ພວກກໍ່ການຮ້າຍ ເອີ່ຍເຖິງພວກນັກຕໍ່ສູ້ຕໍ່ຕ້ານລັດຖະບານ ຢູ່ເລື້ອຍໆ